Burjassot acull la final autonòmica de colpbol els dies 14 i 15 d’abril
2025-07-24

Prop de 1.000 escolars es donaran cita en el Poliesportiu Municipal de Burjassot els dies 14 i 15 d’abril per a participar en la final autonòmica de colpbol. En la mateixa, es comptarà amb representants de huit instituts de la Comunitat Valenciana, dels 95 equips presentats representant a València, Castelló i Alacant.

El colpbol és un esport que consisteix a introduir, a força de colps amb les mans, una pilota en la porteria de l’equip contrari. Cada equip, mixt, està conformat per set jugadors i, si per alguna cosa es caracteritza aquesta nova modalitat esportiva, és pel foment de la participació de tots els jugadors, siga quin siga el seu nivell, minimitzar les diferències individuals i incentivar els valors del joc en equip, la col·laboració i la comunicació.